Ρόμπερτ Φίτσο

Ο Ρόμπερτ Φίτσο (Robert Fico, 15 Σεπτεμβρίου 1964-) είναι Σλοβάκος πολιτικός, πρωθυπουργός της Σλοβακίας από τις 25 Οκτωβρίου 2023.

Προηγουμένως είχε διατελέσει πρωθυπουργός και από τις 4 Ιουλίου του 2006 ως τις 9 Ιουλίου του 2010 και από τις 4 Απριλίου 2012 ως τις 22 Μαρτίου 2018.

 Πρώτα χρόνια και εκπαίδευση 
Γεννήθηκε στο Τοπόλτσανι (σλοβακικά: Topoľčany) της Σλοβακίας στις 15 Σεπτεμβρίου 1964 και Σπούδασε Νομικά στη Νομική Σχολή της Μπρατισλάβας. Το 1987 εγγράφηκε στο Κομμουνιστικό Κόμμα της (τότε) Τσεχοσλοβακίας. Το 1992, έπειτα από σπουδές στις ΗΠΑ, έγινε μέλος του Κόμματος της Δημοκρατικής Αριστεράς. Τέθηκε επικεφαλής του νεοσύστατου συνασπισμού «Κατεύθυνση - Σοσιαλδημοκρατία», το οποίο ίδρυσε ο ίδιος το 1999 - («SMER - Sociálna demokracia»).

 Εκλογική νίκη 2006 και πρωθυπουργός 
Αναδείχθηκε νικητής των βουλευτικών εκλογών της Σλοβακίας το 2006, λαμβάνοντας περίπου το 30% των ψήφων. Σχημάτισε κυβέρνηση συνασπισμού το 2006 με το κόμμα HZDS του Βλαντιμίρ Μετσιάρ (Vladimír Mečiar) και το Εθνικό Κόμμα της Σλοβακίας του Γιάν Σλότα (Ján Slota).

Στις 4 Ιουλίου 2006 έγινε ο νεότερος πρωθυπουργός στην ιστορία της χώρας του. Παρά τη μεγάλη του δημοτικότητα και το νεανικό του προφίλ, έχει προκαλέσει σοβαρές αντιδράσεις, αφού επέλεξε ως κυβερνητικό του εταίρο το εθνικιστικό κόμμα του πρώην πρωθυπουργού Βλαντιμίρ Μετσιάρ.

 Εκλογές 2010-16
Στις εκλογές εκείνες, το κόμμα του Φίτσο ήρθε πρώτο σε ποσοστό ψήφων με 34,8%, ωστόσο συγκέντρωσε μόλις 62 έδρες, με αποτέλεσμα να μην μπορεί να σχηματίσει κυβέρνηση αυτοδυναμίας. Έτσι, στις 13 Ιουνίου ο πρωθυπουργός έλαβε εντολή σχηματισμού νέας κυβέρνησης, σε συνεργασία με τα τρία κόμματα της αντιπολίτευσης και το ουγγρικό κόμμα , τα οποία συγκέντρωσαν μαζί 79 έδρες.Το Βήμα, Νικήτρια η κεντροδεξιά αντιπολίτευση στις εκλογές της Σλοβακίας, 13-6-2010.

Έπειτα από την αποτυχία του Φίτσο να παρουσιάσει αυτοδύναμο κυβερνητικό σχήμα, ο πρόεδρος Ιβάν Γκασπάροβιτς έδωσε εντολή για σχηματισμό κυβέρνησης στην πρόεδρο του κεντροδεξιού χριστιανοδημοκρατικού κόμματος Ιβέτα Ραντιτσόβα, η οποία έγινε και η πρώτη γυναίκα στο πρωθυπουργικό αξίωμα στην ιστορία της χώρας.  Εντολή σχηματισμού κυβέρνησης έλαβε η αρχηγός της κεντροδεξιάς στη Σλοβακία , Τα Νέα, 23-6-2010.

Έπειτα από τη νίκη του κόμματός του στις βουλευτικές εκλογές του 2012, ο Φίτσο επέστρεψε στην πρωθυπουργία. Ωστόσο, απέτυχε να εκλεγεί στις προεδρικές εκλογές του 2014, χάνοντας στο δεύτερο γύρο όπου έλαβε ποσοστό 40,6%, από τον Αντρέι Κίσκα (νικητής με 59,3% των ψήφων).

Το σοσιαλδημοκρατικό κόμμα Smer-SD του Φίτσο ήταν ο νικητής των βουλευτικών εκλογών του 2016, συγκεντρώνοντας ποσοστό 30,9% των ψήφων, χωρίς να εξασφαλίσει την κοινοβουλευτική πλειοψηφία. Σλοβακία: Κερδίζει τις εκλογές το κυβερνών σοσιαλδημοκρατικό κόμμα , naftemporiki.gr, 6-3-2016.

 Δολοφονία δημοσιογράφου και παραίτηση από την πρωθυπουργία 

Το 2018 δολοφονήθηκε ο δημοσιογράφος Γιαν Κούτσιακ, πυροδοτώντας κυβερνητική κρίση. Στις 15 Μαρτίου 2018 ο Φίτσο υπέβαλε την παραίτησή του από την πρωθυπουργία στον πρόεδρο Αντρέι Κίσκα, ο οποίος έδωσε την εντολή για σχηματισμό νέας κυβέρνησης στον αντιπρόεδρο της κυβέρνησης, Πέτερ Πελεγκρίνι.

Απόπειρα δολοφονίας εναντίον του
Στις 15 Μαΐου 2024, και ενώ βρισκόταν στην πόλη Χαντλόβα, όπου είχε διεξαχθεί κυβερνητική συνεδρίαση, πυροβολήθηκε εν ψυχρώ πολλές φορές από 71χρονο δράστη, ο οποίος συνελήφθη, με την τότε κατάσταση της υγείας του να περιγράφεται ως κρίσιμη.

Παραπομπές

 Πηγές 

http://aktualne.atlas.sk/trnka-nahravka-s-hlasom-ako-fico-je-zrejme-blud/dnes/kauzy/

Κατηγορία:Πρωθυπουργοί της Σλοβακίας